PATVIRTINTA

 Vilniaus Martyno Mažvydo progimnazijos

 direktorės Eglės Laumelienės

2022 m. rugsėjo mėn. 13 d. įsakymu Nr. 21

**VILNIAUS MARTYNO MAŽVYDO PROGIMNAZIJOS**

**VISOS DIENOS MOKYKLOS**

**TVARKOS APRAŠAS**

**I. BENDROSIOS NUOSTATOS**

1. Vilniaus Martyno Mažvydo progimnazijos (toliau – Progimnazija) visos dienos mokyklos (toliau – VDM) tvarkos aprašas (toliau – Aprašas) nustato pradinių klasių mokinių (išskyrus vaikus, lankančius vaikų dienos centrus) veiklos po pamokų tikslą ir uždavinius, visos dienos (veiklos po pamokų) grupių steigimą, veiklos organizavimą, mokinių maitinimą.

2. Aprašas parengtas, vadovaujantis Vilniaus miesto savivaldybės bendrojo ugdymo įstaigų visos dienos mokyklos tvarkos aprašu, patvirtintu Vilniaus miesto savivaldybės tarybos 2020 m. rugsėjo 17 d. sprendimu Nr. 1-653 ir Visos dienos mokyklos grupių veiklos organizavimo rekomendacijomis, patvirtintomis Vilniaus miesto savivaldybės administracijos direktoriaus Vyriausiosios patarėjos 2020 m. rugsėjo 30 d. įsakymu Nr. A15-1653/20.

3. Apraše vartojamos sąvokos:

3.1. **visos dienos mokyklos grupė** – tėvų (globėjų, rūpintojų) prašymų pagrindu suburta grupė mokinių, kuriems teikiama neformaliojo švietimo paslauga po pamokų;

3.2. **grupės pedagogas (specialistas)** – pedagogas, atitinkantis Lietuvos Respublikos teisės aktų nustatytus kvalifikacinius reikalavimus; specialistas, kurio darbo santykius reglamentuoja Lietuvos Respublikos Darbo Kodeksas;

3.3. **grupės mokinys** – Progimnazijos mokinys, besimokantis pagal pradinio ugdymo programą, kurio tėvai (globėjai, rūpintojai) pasirašė sutartį su Progimnazija dėl VDM grupės lankymo;

3.4. **mokyklos Vaiko gerovės komisija** – Progimnazijos direktoriaus paskirti specialistai, dirbantys pagal patvirtintą veiklos aprašą;

3.5. **Vilniaus pedagoginė psichologinė tarnyba (toliau – VPPT)** – įstaiga, nustatanti mokinio asmenybės ir ugdymosi problemas, įvertinanti specialiuosius ugdymosi poreikius ir jų lygį, skirianti specialųjį ugdymą(si), teikianti švietimo pagalbą mokiniams.

4. Progimnazija, organizuodama VDM grupės veiklą, vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo įstatymu, Geros mokyklos koncepcija, Lietuvos Respublikos švietimo, mokslo ir sporto ministerijos norminiais dokumentais bei kitais teisės aktais ir šiuo Aprašu.

 5. VDM grupė yra nemokama paslauga, teikiama tik Progimnazijoje besimokantiems 1-4 klasių mokiniams pagal tėvų (globėjų, rūpintojų) pateiktus prašymus. VDM grupės paslaugas gali teikti Progimnazijoje dirbantys pedagogai, neformaliojo vaikų švietimo vadovai, pagalbos mokiniui specialistai, savanoriai, socialiniai darbuotojai, visuomenės sveikatos priežiūros specialistai, kultūros darbuotojai, Lietuvos Respublikos švietimo įstatyme ir kituose švietimo dokumentuose numatyti paslaugų teikėjai ir specialistai.

 6. VDM grupė nėra privaloma, tai laisvai pasirenkama paslauga, atsižvelgiant į mokinio galimybes ir specialiuosius poreikius.

* 1. **VISOS DIENOS MOKYKLOS VEIKLOS TIKSLAS IR UŽDAVINIAI**

**7. VDM grupės tikslas** – saugaus, visapusiško ir socialiai teisingo pradinių klasių mokinių užimtumo po pamokų užtikrinimas.

**8. VDM grupės uždaviniai:**

8.1. užtikrinti mokiniams mokymosi pagalbą ir mokytojų konsultacijas ruošiant namų darbus;

 8.2. papildyti ugdymo turinį nemokamomis įvairiomis neformaliojo švietimo veiklomis, panaudojant ne tik Progimnazijos, bet ir kitas erdves, organizuoti kokybišką grupės mokinių laisvalaikį;

8.3. stiprinti formaliojo ugdymo ir neformaliojo švietimo dermę;

8.4. organizuoti mokinių maitinimo paslaugas VDM grupės darbo metu.

1. **VISOS DIENOS MOKYKLOS GRUPĖS STEIGIMAS**

9. VDM grupių skaičius ir mokinių skaičius grupėje derinamas su Bendrojo ugdymo skyriumi kiekvieniems einamiesiems mokslo metams pagal VDM grupių veiklos organizavimo rekomendacijų 4 priedą.

10. VDM grupė steigiama pagal tėvų (globėjų, rūpintojų) pateiktus laisvos formos prašymus. Prašymai Progimnazijai pateikiami iki einamųjų metų rugsėjo 5 d. pagal VDM grupių veiklos organizavimo rekomendacijų 2 priedą.

11. Progimnazijos direktorė iki einamųjų metų rugsėjo 7 d., atsižvelgdamas į poreikį, mokyklos galimybes, Progimnazijai skirtus asignavimus pateikia per elektroninio pristatymo informacinę sistemą Bendrojo ugdymo skyriui informaciją dėl VDM grupių steigimo pagal VDM grupių veiklos organizavimo rekomendacijų 4 priedą.

 12. Progimnazijos direktorė, gavusi Bendrojo ugdymo skyriaus sutikimą dėl VDM grupės organizavimo, vadovaudamasis Lietuvos Respublikos švietimo įstatymu, Lietuvos higienos normas reglamentuojančiais ir kitais aktualiais teisės aktais, tęsia VDM grupės darbą ir organizuoja grupės mokinių maitinimą.

**IV. VISOS DIENOS MOKYKLOS GRUPĖS DARBO ORGANIZAVIMAS**

13. VDM grupės veikia prasidėjus mokslo metams (bet ne vėliau kaip nuo rugsėjo 10 d.). iki ugdymo proceso pabaigos pagal Lietuvos Respublikos švietimo, mokslo ir sporto ministro įsakymu mokslo metams patvirtintus bendruosius ugdymo planus.

14. VDM grupės darbas organizuojamas pagal Progimnazijos direktorės patvirtintą darbotvarkę, atsižvelgiant į Lietuvos Respublikos švietimo, mokslo ir sporto ministro 2018 m. birželio 25 d. įsakymu Nr. V-601 ir Vilniaus miesto savivaldybės administracijos direktoriaus vyriausiojo patarėjo įsakymu patvirtintas rekomendacijas.

15. VDM mokinių grupės komplektuojamos pagal Progimnazijos Visos dienos mokyklos grupės organizavimo modelį.

15.1. Progimnazijoje grupę sudaro trijų klasių komplektai.

15.2. Trijų klasių mokiniai jungiami į vieną grupę nuo 15.36 val.

15.3. Nuo 15.15 val. iki 15.36 val. grupėje dirba du pedagogai.

15.4. Sujungtos grupės mokiniai renkasi kabinete, kuriame yra pedagogas (specialistas), dirbantis kas trečią dieną.

**16. VDM grupės darbo laikas:**

16.1. pirmadieniais – ketvirtadieniais nuo grupės mokinio pamokų pabaigos iki 18.00 val.;

16.2. penktadieniais (ir prieššventinėmis dienomis) nuo grupės mokinio pamokų pabaigos iki 17.00 val.;

16.3. grupės darbas organizuojamas pagal Progimnazijos direktorės patvirtintą dienotvarkę;

16.4. VDM grupės veikla mokinių atostogų metu neorganizuojama.

17. VDM grupės veikla grindžiama mokinių priežiūra saugioje aplinkoje, mokomąja, pažintine, kultūrine, menine, sportine, socialine veikla Progimnazijoje ir už jos ribų.

17.1. Esant ekstremaliai situacijai, grupės darbo laikas ir veiklos organizavimas gali būti nutraukiamas ar kitaip koreguojamas atsižvelgiant į galiojančius teisės aktus.

17.1.1. VDM grupių veikla nuotoliniu būdu nėra vykdoma;

17.2 Nuotolinio ugdymo metu Progimnazijos direktoriaus įsakymu VDM pedagogui (specialistui) priskiriamos kitos veiklos funkcijos, suderinus su darbuotoju:

17.2.1. pagalba mokinių grupei ruošiant namų darbus, vedant tiesiogines vaizdo konsultacijas;

17.2.2. pagalba įvairių mokymosi poreikių turintiems mokiniams;

17.2.3. dalyvavimas nuotoliniuose ir kt. kvalifikacijos tobulinimo renginiuose;

 17.2.4. savišvieta (knygų, straipsnių skaitymas, rašymas, dalijimasis patirtimi);

17.2.5. mokomosios medžiagos rengimas;

17.2.6. ugdomosios aplinkos parengimas;

17.2.7. tyrinėjimo priemonių parengimas;

17.2.8. edukacinių parodų lankymas, mokomosios priemonės parengimas;

17.2.9. Progimnazijos edukacinių erdvių kūrimas;

17.2.10. ugdymo karjerai renginiai;

 17.2.11. etnokultūros renginiai;

 17.2.12. prevencinė veikla;

 17.2.13. tėvų konsultavimas;

 17.2.14. renginių, scenarijų rengimas;

 17.2.15. pagalba mokytojams, turintiems sunkumų su IT priemonėmis, programomis;

17.3. VDM pedagogui (specialistui) paskyrus kitas veiklos funkcijas, sudaromas šių veiklų tvarkaraštis, vykdoma veiklos priežiūra.

18. VDM grupės pedagogui (specialistui) stabdoma darbo funkcija, kai:

18.1. VDM grupės pedagogas (specialistas) nesutinka atlikti kitų veiklos funkcijų,

18.1.2. kitais išskirtiniais atvejais;

19. VDM grupės mokinių tėvai (globėjai, rūpintojai) turi teisę parinkti kitokią grupės lankymo trukmę, neviršijant nustatytos grupės veiklos laiko pabaigos.

20. VDM grupės veikla finansuojama iš Vilniaus miesto savivaldybės biudžeto (ne daugiau kaip 50 proc. mokyklos pradinio ugdymo klasių komplektų, patvirtintų Vilniaus miesto savivaldybės tarybos mokslo metams).

**21. VDM grupės pedagogas (specialistas):**

21.1. teikia pagalbą mokiniui ruošiant namų darbus;

21.2. vykdo saugią mokinių priežiūrą VDM grupės darbo laiko metu;

21.4. informuoja tėvus (globėjus, rūpintojus) apie grupės mokinių savijautą, sveikatą, elgesį, veiklą VDM grupės metu;

21.5. bendradarbiauja su pagalbos mokiniui specialistais, socialiniais partneriais, tėvais (globėjais, rūpintojais);

21.5.1. didelių ir labai didelių specialiųjų ugdymosi poreikių mokinių lankymo laiką derina pagal VPPT rekomendacijas ir Progimnazijos Vaiko gerovės komisijos sprendimus.

21.6. organizuoja kokybišką mokinių laisvalaikį;

21.7. vykdo direktorės įsakymu nurodytas veiklas ir kitas su grupės veikla susijusias funkcijas;

21.8. vykdo grupės lankomumo apskaitą grupės dienyne iki ugdymo plane nurodytos paskutinės mokslo metų dienos

 21.9. atsižvelgdamas į VDM grupės veiklą, praveda saugaus elgesio instruktažus, juos fiksuoja grupės lankomumo dienyne.

22. VDM grupės mokinių maitinimą grupės veiklos metu apmoka tėvai (globėjai, rūpintojai) pagal Progimnazijoje nustatytus maitinimo įkainius.

 23. Organizuojant VDM grupės darbą VDM grupės pedagogas (specialistas) numato laiką ir sąlygas mokiniams pailsėti (pertraukos, žaidimai lauke ir kt.), užtikrina mokinio pasirinktų neformaliojo ugdymo veiklų lankymą.

**V. BAIGIAMOSIOS NUOSTATOS**

 25. VDM grupės veiklos priežiūrą atlieka Progimnazijos direktorės pavaduotoja ugdymui, atsakingas už pradinio ugdymo organizavimą, ir kitos kontrolės funkcijas vykdančios institucijos.

 26. Aprašas skelbiamas Progimnazijos interneto svetainėje

<http://www.mmazvydas.lt>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_